अभी, मैं कहूँगा कि यहाँ लगभग 500 लोग खड़े हैं20वाँ थाना
और उनके चेहरों पर अजीब भाव हैं।
यह भाव... मुझे नहीं पता, कहना मुश्किल है।
वे किसी नशे में लग रहे हैं।
इन्हें यक़ीन नहीं हो रहा कि जॉन लेनन मर चुका है।
वह भीड़ शांत थी। वे लोग घुलने-मिलने नहीं आए थे।
वे लोग शोक मनाने आए थे।
जॉन लेनन की पत्नी योको ओनो ने कहा है कि इस गायक की मृत्यु...
मुझे तुमसे प्यार है जॉन
जॉन के मरने के बाद, अगली सुबह
मैं गेट से अंदर गया
और वहाँ वाहनमार्ग के चारों ओर
पुलिस का पीला टेप था।
और ज़मीन पर टूटा काँच पड़ा था।
और फुटपाथ पर जॉन का ख़ून था...
एलियट मिन्ट्ज़ पारिवारिक मित्र
...और मुझे इमारत में जाने के लिए उस पर पैर रखकर जाना पड़ा था।
योको होश में नहीं थी।
वह टीवी को कुछ देर तक घूरती रही, हालाँकि टीवी की आवाज़ बंद थी।
टीवी पर बार-बार केवल एक ही चीज़ दिखा रहे थे।
हालाँकि हम सबसे ऊपर वाले माले पर थे, तब भी हमें नीचे से लोगों के गाने की आवाज़ आ रही थी।
हमें बहुत स्पष्ट सुनाई दे रहा था।
और फिर उसने मुझे देखा और कहा, "उस आदमी ने ऐसा क्यों किया?"
द कैचर इन द राय
जॉन लेनन : मर्डर विदाउट अ ट्रायल
दूसरा एपिसोड
तफ़तीश
हाँ। मैं डिटेक्टिवों का अध्यक्ष, जेम्स टी. सलीवन हूँ,
न्यूयॉर्क सिटी पुलिस विभाग से।
हमने आपको यहाँ इसलिए बुलाया है ताकि
आपको बता सकें कि जॉन लेनन की हत्या के मामले में
हमें अब तक क्या पता है
और अब तक क्या-क्या हो चुका है।
जॉन लेनन की हत्या करने के लिए
हमने 55 साउथ कुकुई... कु-कु-ई... स्ट्रीट, हवाई के निवासी
मार्क डेविड चैपमैन को गिरफ़्तार कर लिया है।
क्या वह पहले मानसिक तौर पर बीमार था?
हमें इस समय वह नहीं पता है।
उसका बर्ताव कैसा था? क्या वह तार्किक लगा?
- उसका बर्ताव बहुत शांत था। - क्या आप हमें बता सकते हैं...
- पर तार्किक था? - ...मिस्टर लेनन को कहाँ गोली लगी, प्लीज़?
वहाँ प... उन्हें तीन बार गो... ख़ैर, नहीं।
मैं यह कह नहीं सकता कि उन्हें गोली लगी थी।
वह चिकित्सीय समीक्षक बताएगा।
लेकिन उनके शरीर पर सात घाव हैं।
और, हालाँकि, वे गोली के अंदर जाने और बाहर आने के घाव हो सकते हैं।
कितनी गोलियाँ चलाई गई थीं?
वह बंदूक खाली थी। पाँच गोलियाँ।
उसने कोई कारण बताया है? कोई मकसद?
नहीं।
- ठीक है। धन्यवाद। - धन्यवाद।
कथावचक कीफ़र सदर्लैंड
पूरी दुनिया के मीडियावाले
न्यूयॉर्क पुलिस विभाग के 20वें थाने से बात करना चाहते हैं।
वे उस आदमी के बारे में जानने को हताश हैं
जिसने अभी-अभी जॉन लेनन की हत्या की है।
वे कहाँ गए थे? क्या वे इसमें मिले हुए थे?
सभी को धन्यवाद।
उन्हें वहाँ घूमने की,
इस मामले पर काम कर रहे पुलिसवालों का साक्षात्कार लेने की अनुमति है।
क्या मैं... मुझे बस ये काग़ज़ी कार्यवाही पूरी करने दीजिए।
थाने पर,
मैं पत्रकारों से घिरा रहता था क्योंकि हर कोई जानना चाहता था।
उन्हें कितनी बार गोली लगी थी?
क्या वह बेहोश थे?
वह... जहाँ तक मुझे पता है, वह बेहोश थे।
क्या वह कराह रहे थे, थोड़ा बहुत भी?
- नहीं। - और योको की हालत कैसी थी?
वह बुरी हालत में थी। हम्म। हाँ।
कभी कोई इंग्लैंड से होता था, कभी कोई जर्मनी से होता था...
टोनी पामा एनवाईपीडी अफ़सर
...मतलब, बस मुझसे बात करना चाहते थे, पता है, और...
यह इतना बड़ा मामला था जिसकी ख़बर दुनिया भर में फैली गई थी
और हर कोई जानना चाहता था।
ऊपर बैठे संदिग्ध के बारे में हम क्या जानते हैं?
- आपको क्या बताया जा रहा है? - मुझे कुछ नहीं पता, दोस्त।
वह कहाँ था जब आप वहाँ पहुँचे?
- वह पहले से हिरासत में था। - उसे किसने पकड़ा था?
उसे पुलिस अफ़सर स्पिरो ने पकड़ा था।
क्या आपके पास संदिग्ध का वर्णन है,
जैसे आम वर्णन?
जब मुझे डिटेक्टिव के दफ़्तर में चैपमैन की निगरानी करने के लिए नियुक्त किया गया,
वह हैरान करने वाला था, पता है,
वहाँ उस बंदे के साथ बैठना जिसने अभी-अभी जॉन लेनन की हत्या की थी।
और पहले तो वह बहुत शांत था,
लेकिन फिर वह घबराने लगा और काँपने लगा।
और डिटेक्टिव ने आकर कहा, "हमने हवाई में तुम्हारी पत्नी को ख़बर कर दी है कि... "
फिर वह वाक़ई नाराज़ हो गया और घबरा गया।
और फिर उसने कहा, "मुझे शौचालय जाना है।"
मैंने कहा, "ठीक है, मैं तुम्हें शौचालय ले चलता हूँ।"
मैं उसे शौचालय लेकर गया।
और जब मैं वहाँ था, मैंने उससे कहा,
"तुम्हें इस बात का एहसास है कि तुमने क्या किया है?"
वह कहता है, "हाँ। मैंने ख़ुद की जान ले ली। मैं जॉन लेनन हूँ।"
और मैंने बस उसे देखा। मुझे ऐसा लगा, पता है,
जैसे मैं उसे खिड़की से बाहर फेंकना चाहता था, पता है, लेकिन...
पुलिस चैपमैन का शुरुआती बयान लेती है।
फिर उसे उसकी पत्नी से बात करने दी जाती है।
20वाँ थाना
न्यूयॉर्क शहर पुलिस विभाग
- हैलो, ग्लोरिया? - हाँ।
हाँ। मैं पुलिस अफ़सर स्पिरो हूँ।
- हाँ। - मैं यहाँ आपके पति के साथ हूँ।
- अह-हँ। क्या वह... - वह बस चाहता था
कि मैं पहले आपको फ़ोन करके बता दूँ कि वह ठीक है।
- अह-हँ। - वह अब आपसे बात करेगा।
उनकी फ़ोन की बातचीत रिकॉर्ड की जाती है,
अगर कहीं वह कोई ज़रूरी जानकारी बता दे।
- हैलो। - हैलो, मार्क।
क्या पुलिस तुम्हारे साथ है?
नहीं। मुझे पहला फ़ोन एक पत्रकार का आया।
ख़ैर, मैं किसी और से बात नहीं करना चाहता।
मैं जानती हूँ, पर फिर तुम नहीं चाहते कि मैं वहाँ आऊँ?
- कहाँ? - न्यूयॉर्क।
नहीं। तुम जहाँ हो, वहीं रहो।
क्या तुम्हें अभी तक एहसास हुआ है कि तुमने क्या कर दिया है?
ठीक है। हालाँकि, मैं तुमसे प्यार करती हूँ। मैं हमेशा करती रहूँगी।
मैं भी तुमसे प्यार करता हूँ। बहुत प्यार।
ठीक है। बाय।
समस्या यह नहीं थी, "क्या हमारे पास सही आदमी था?"
क़ातिल सच में हमारे पास था।
रॉन हॉफ़मैन एनवाईपीडी डिटेक्टिव
हम इस बारे में पूरी तरह आश्वस्त थे, लेकिन हम हर वह संभावना हटा देना चाहते थे
कि किसी ने उसकी मदद की थी।
मैं चाहता था कि उसके गायब होने से पहले सारे संभावित गवाह
या कोई भी जिसने कुछ देखा था, वे सब इकट्ठे हों।
टैक्सी चालक रिचर्ड पीटरसन
एक अहम गवाह के रूप में सामने आता है।
जब मैं पुलिस स्टेशन पहुँचा, वहाँ चिड़ियाघर बना हुआ था।
रिचर्ड पीटरसन टैक्सी चालक
चिड़ियाघर।
प्रेस वाले इकट्ठे होना शुरू हो गए थे।
वह बहुत बड़ा मामला था।
उन्होंने मुझसे सवाल पूछे और मैंने बिल्कुल वही बताया जो मैंने देखा था।
लेकिन उन्होंने मुझसे हज़ार बार वही बात दोहराने को कहा
क्योंकि वह सबसे अजीब वाकया था।
जॉन को गोली मारने के बाद,
चैपमैन वहाँ बंदूक लिए खड़ा हुआ था।
और उसने बंदूक छोड़ दी, अपना ओवरकोट उतारा
और वह किताब निकाली और उसे पकड़ कर खड़ा रहा।
"कैचर ऑन द राय।"
इस अजीब बर्ताव की पुष्टि
घटनास्थल पर मौजूद पुलिसवालों में से एक ने की है।
अजीब बातों में से एक यह थी कि जब चैपमैन को पकड़ा जा रहा था...
हर्ब फ़्राउनबर्गर एनवाईपीडी अफ़सर
...वह भागने की कोशिश नहीं कर रहा था, पर वह एक किताब पढ़ रहा था।
मैं शायद पता है, उन एक दो मिनटों के बारे में सोचता हूँ
जो उसके पास थे, जिनमें वह भागकर पार्क में जाकर गायब हो सकता था,
विमान में बैठ सकता था और वापस हवाई जा सकता था।
और किसे पता चलता?
पूछताछ के बाद, पुलिस चैपमैन पर हत्या का आरोप लगाती है।
जब वे लोग उसे थाने से बाहर निकाल रहे थे,
अदालत ले जा रहे थे, तब तय किया गया कि अगर...
पीटर कलन एनवाईपीडी अफ़सर
शायद कोई इस बंदे को मारने की कोशिश कर सकता है।
तो, चलो एक नकली संदिग्ध को लेकर जाएँ।
अब हमें कोई ऐसा ढूँढना था जो अपनी मर्ज़ी से नकली संदिग्ध बनना चाहे।
कोई ऐसा जिसे जीने की ज़्यादा परवाह न हो।
मुझे नहीं पता था कि वह कौन था। और यही हुआ था।
जिस तस्वीर में आप स्टीव को उसे बाहर ले जाते हुए देख रहे हैं, उसमें चैपमैन नहीं है।
पुलिस
वह दूसरे दरवाज़े से बाहर गया था और फिर गश्त लगाने वाली गाड़ी में अदालत ले जाया गया था।
जबकि उस पर आरोप लगाने के लिए उसे अदालत ले जाया जा रहा है,
दुनिया भर के पत्रकारों ने तलाश शुरू कर दी है
कि मार्क चैपमैन कौन है।
जबकि बीटल्स के प्रशंसक अपनी निजी प्रार्थना सभाएँ चला रहे थे,
सबके होठों पर एक ही सवाल था :
कोई जॉन लेनन को क्यों मारना चाहेगा?
उस संदिग्ध की पहचान 25 वर्षीय मार्क डेविड चैपमैन के रूप में हुई है।
मार्क डेविड चैपमैन, होनोलूलू का एक बेरोज़गार सुरक्षा गार्ड।
मार्क डेविड चैपमैन,
होनोलूलू, हवाई के फ़्रीलांस फ़ोटोग्राफ़र के रूप में पहचाना गया।
ख़ैर, हम यह जानते हैं कि चैपमैन
कासल मेमोरियल अस्पताल में एक सफाई कर्मी और प्रिंटर था...
...तस्वीर। हर बार जब एक नया तथ्य सामने आता है,
मार्क डेविड चैपमैन की तस्वीर बदल जाती है।
देखिए, पूरी दुनिया जानती है कि जॉन लेनन कौन था
और अब हम समझने की कोशिश कर रहे हैं...
हम उनके कथित हत्यारे की तस्वीर पाने की कोशिश कर रहे हैं,
जिससे शायद यह सब समझ आ जाए।
पुलिस को पता चलता है कि हत्या से एक रात पहले,
चैपमैन शेरटन होटल में रुका था।
शेरटन सेंटर
वे लोग जज से उसके होटल के कमरे की तलाशी लेने का वारंट माँगते हैं।
और डिटेक्टिव घटनास्थल पर पहुँचते हैं।
संदिग्ध को गिरफ़्तार करने के बाद,
हम उसके होटल के कमरे पर गए और अंदर जाने की अनुमति ली।
हमें ड्रेसर पर, चैपमैन की तस्वीरें और...
कुछ निजी सामान मिले।
ज़ाहिर है, वह हमारे लिए ही रखी गई थीं।
"मुजरिम ने ये वस्तुएँ मेज़ पर रखी हुई थीं :
उसका पासपोर्ट, टॉड रंडग्रेन के संगीत का 8-ट्रैक वाला टेप,
जॉन के मुताबिक सुसमाचार के लिए खुली बाइबल।
निजी सामानों के बीच में,
उसने "विज़र्ड ऑफ़ ऑज़" का एक छोटा सा पोस्टर रखा हुआ था।
"फ़ोर्ट चैफ़ी में वाईएमसी के पूर्व प्रभारी का एक पत्र,
जहाँ उसने वियतनाम के शर्णार्थियों के साथ काम किया था।"
वह... हमेशा बच्चों के साथ या ज़रूरतमंद लोगों के साथ
काम करता प्रतीत होता था।
कुछ लोगों के लिए, चैपमैन द्वारा छोड़ी गई वस्तुएँ
साबित करती हैं कि वह हत्या एक सोची-समझी साज़िश थी।
उसने न केवल हत्या की योजना बनाई थी,
बल्कि उसे पुलिस की तफ़तीश का भी अंदेशा था।
हालाँकि, चैपमैन के वक़ीलों के लिए,
वह प्रदर्शन स्पष्ट रूप से उसके पागलपन का सबूत था।
आपराधिक अदालतों की इमारत
मार्क चैपमैन के वकील हर्बर्ट ऐ़डलरबर्ग ने
एक और तस्वीर जारी की है, जिन्होंने अदालत को
राज़ी कर लिया है कि चैपमैन को मनोचिकित्सीय निगरानी में रखा जाए।
वह उलझन में नज़र आता है।
हर्बर्ट ऐ़डलरबर्ग वकील
वह कम से कम मेरी राय में, इस समय अपने वकील के साथ
पूरी तरह से सहयोग करने में असमर्थ है। और...
किस तरह से?
ख़ैर, वह उन सवालों के जवाब नहीं देता है जो मैं उससे पूछता हूँ,
ख़ासकर उन सवालों के जो घटना से संबंधित हैं।
और मैंने सोचा कि आगे की
किसी भी कार्यवाही से पहले उसकी मनोवैज्ञानिक रूप से जाँच करना उचित होगा।
बेलव्यू अस्पताल
चैपमैन को मूल्यांकन के लिए बेलव्यू अस्पताल के
जेल वार्ड में ले जाया जाता है।
सहायक कमिश्नर एड हर्शी उसका इंतज़ार कर रहे हैं।
जब उसे लाया गया, तब मैं बेलव्यू में था।
और मैं असल में उसके
और उसको लाने वाले अफ़सर के साथ लिफ़्ट में
उस मंज़िल तक गया था जहाँ हमारा जेल कॉम्प्लेक्स था।
एड हर्शी न्यूयॉर्क राज्य सुधार विभाग
और हमारे बीच कुछ ही इंचों की दूरी थी।
मैंने उससे कहा, "तुम ठीक हो?" और उसने हाँ में सिर हिलाया।
मुझे यह सोचना याद है कि वह कितना साधारण दिखता था।
उसके बारे में कुछ भी विशेष रूप से अलग नहीं था।
और मैं कुछ चीज़ें याद रखने की कोशिश कर रहा था
क्योंकि मुझे जाकर पत्रकारों को बताना था कि मैंने क्या देखा था।
वह लगभग शांत लग रहा था।
सच में, उसके चेहरे के भाव असली थे।
यह बेलव्यू अस्पताल का जेल वॉर्ड है
जहाँ पूर्व बीटल, जॉन लेनन के कथित हत्यारे मार्क चैपमैन को
सुधार विभाग ने असाधारण सुरक्षा के बीच दूसरी मंज़िल पर
रखा हुआ है।
चैपमैन अब मनोचिकित्सीय विशेषज्ञों के हाथों में है
और डॉ. नाओमी गोल्डस्टीन उसके मानसिक संतुलन और मुक़दमे में जाने की योग्यता का आंकलन कर रही हैं।
नाओमी गोल्डस्टीन, एम.डी.
उन्होंने अपने नतीजों के बारे में कभी भी सार्वजनिक रूप से बात नहीं की है।
वे लोग उसे अंदर भेजते हैं और वह अंदर चलकर आता है।
डॉ. नाओमी गोल्डस्टीन मनोचिकित्सक
और मैं कहती हूँ, "हैलो, मैं डॉ. गोल्डस्टीन हूँ। क्या तुम यहाँ बैठ जाओगे?"
मैं जानना चाहती थी कि क्या हुआ था और वह वहाँ कैसे पहुँचा था।
और अगर मुझे याद है, तो हमने काफ़ी लंबी बात की थी।
उसने मुझे कई रूप दिखाए थे।
वह कमीना था। वह प्यारा था। वह कठिन था।
वह सीधे जवाब देने से बचने की कोशिश कर रहा था,
तो वह एक पहेली जैसा था।
"भाषण सुसंगत, प्रासंगिक और तार्किक।
बहुत चिंतित, तेज़ी से साँस लेना और थका हुआ,
लेकिन सहयोग किया, उपयुक्त और जवाब दिए।"
मतलब वह मुझसे बात कर रहा है।
जब मैं योको के साथ पुराने बेडरूम में था,
हमने सुना कि हज़ारों लोग जॉन के गाने गा रहे थे।
अलविदा जॉन
सबसे पहला फ़ोन रिंगो का आया था और सबसे पहले वही पहुँचा था।
जॉन को रिंगो से बहुत प्यार था। उसके बारे में हमेशा तारीफ़ों के पुल बाँधता था।
मैं द डकोटा में गया
और मैंने योको से कहा, "मैं जानता हूँ तुम कैसा महसूस कर रही हो।"
और उस औरत ने पूरी ईमानदारी से कहा,
"नहीं, तुम नहीं जानते।"
क्योंकि मैं चाहे जॉन के कितना भी क़रीब था,
पर मैं योको का मुक़ाबला नहीं कर सकता था।
पुलिस लाइन लाँघना मना है
और जब हम वहाँ थे, तब लोग ज़ोर-ज़ोर से चिल्ला रहे थे,
योको से कह रहे थे, "खिड़की पर आओ।" या शॉन से।
जबकि... मतलब, असल में, बेहतर यह होता
अगर वे सब लोग उसे अकेला छोड़ देते क्योंकि वे जॉन को वापस नहीं लाने वाले थे।
और वे लोग वहाँ बाहर इतनी भीड़ लगाकर और उसका संगीत बजाकर,
योको की मदद नहीं कर रहे थे।
और जब हम बाहर आए,
मैं लोगों के मुँह से यह नहीं सुनना चाहता था कि वे द बीटल्स को कितना पसंद करते थे
या वैसा कुछ भी क्योंकि हमने अभी-अभी जॉन को खोया था।
और क्योंकि मैं वहाँ किसी बीटल से मिलने नहीं गया था।
मैं वहाँ अपने दोस्त से मिलने गया था जो इस बैंड से संबंधित नहीं था।
योको ने नौ दिसंबर, 1980 को यह लिखा था।
"जॉन का अंतिम संस्कार नहीं होगा।
इस हफ़्ते के अंत में, उसकी आत्मा की शांति के लिए हम मौन प्रार्थना सभा का समय तय करेंगे।"
जॉन का दाह-संस्कार किया जाना था
और आज तक किसी को पता नहीं उसकी अस्थियाँ कहाँ हैं।
बिना किसी ज़ाहिर मकसद के लेनन की अचानक हत्या कर दिए जाने से
उसके सबसे करीबी लोगों के मन में सवालों का समंदर उमड़ रहा है।
मैंने यह पहले कभी नहीं बताया है।
एक चीज़ जिसे योको में मुझसे करने को कहा था,
वह था कि जॉन की हत्या के बाद मैं अलग-अलग सिद्धांतों की,
साज़िश के सिद्धांतों की जाँच करूँ।
कुछ लोगों का मानना है कि लेनन की हत्या के पीछे छिपी हुई ताक़तें हो सकती हैं।
अमेरिका ने सभी नरसंहार रिकॉर्ड तोड़ दिए!
सन् 1970 के दशक में, वह अमेरिकी राजनैतिक ज़िंदगी में एक मुखर व्यक्ति थे,
राष्ट्रपति निक्सन और वियतनाम में युद्ध के खिलाफ़
अपने विशाल अनुयायियों को जुटा रहे थे।
हम यहाँ अपने सैनिकों को घर वापस लाने के लिए जमा हुए हैं, पर हथियारों को मत भुला देना।
हथियारों को वापस ले आओ और फिर शायद हमें सफलता मिलेगी।
वे दोनों आश्वस्त थे कि द डकोटा इमारत में,
उनके अपार्टमेंट के इलाके में, सुनने वाले गुप्त यंत्र लगे हुए थे।
इसमें कोई शक नहीं है
कि इस देश की इंटेलिजेंस एजेंसियाँ,
चाहे वह सीआईए हो, एफ़बीआई हो, राष्ट्रीय सुरक्षा हो,
अन्य लोग हों, वे लोग ही यह कर रहे थे।
मैं यह अंतर जानता हूँ कि जब मैं साधारण फ़ोन उठाता हूँ
और जब मेरे हर बार फ़ोन उठाने पर
बहुत सा शोर सुनाई देता है, पता है।
और मैं दरवाज़ा खोलता हूँ और वहाँ सड़क के उस पार लोग खड़े होते हैं।
मैं गाड़ी में बैठता हूँ और वे लोग मेरा पीछा कर रहे होते हैं।
अचानक मुझे एहसास हुआ कि यह गंभीर था, पता है।
वे किसी भी तरह से मुझे निशाना बना रहे थे।
जॉन और योको का डर सही साबित हुआ।
एफ़बीआई की ये फ़ाइलें, लगभग 12 किलो की फ़ाइलें,
जिन्हें लेखक जॉन वीनर ने प्राप्त किया है, ये साफ़ दर्शाती हैं कि लेनन को
निक्सन प्रशासन द्वारा एक राजनीतिक ख़तरा माना जाता था।
रिचर्ड निक्सन ने एफ़बीआई के निदेशक को
कई सौ पन्ने लिखे थे,
जिनमें यह निर्धारित किया गया था कि जॉन और योको का
पीछा किया जाना था, निगरानी की जानी थी
और लेनन नामक समस्या का समाधान करने के लिए...
सभी चरमपंथियों को ख़तरनाक माना जाना चाहिए
...सरकार के सबसे ऊँचे स्तर पर कदम उठाए गए थे।
किसी ने भी अमन को कभी पूरा मौक़ा नहीं दिया है।
गांधी जी ने कोशिश की और मार्टिन लूथर किंग ने कोशिश की, पर उन्हें गोली मार दी गई।
अगर लेनन की हत्या के पीछे किसी तीसरे का हाथ था,
तो मार्क चैपमैन इसमें कैसे शामिल था?
एमकेअल्ट्रा एक गुप्त सीआईए परियोजना के लिए कोड शब्द है
जिसमें मन नियंत्रण प्रयोगों में अनजान लोगों का उपयोग किया गया था।
सम्मोहन में एक विश्व विशेषज्ञ, डॉ. मिल्टन क्लाइन,
सीआईए के एमकेअल्ट्रा कार्यक्रम का एक महत्वपूर्ण हिस्सा थे।
खुफ़िया अभियानों से संबंधित अधिकांश सरकारी एजेंसियाँ
कुछ खुफ़िया अभियानों को निष्पादित करने के लिए सम्मोहन को
एक उपकरण के रूप में देख रही हैं।
डॉ. क्लाइन बाद में चैपमैन से उसके कारावास के दौरान मिलेंगे
और उसके बचाव पक्ष की टीम का हिस्सा बन जाएँगे।
दस्तावेज़ों से स्पष्ट रूप से पता चलता है कि सीआईए उन एजेंटों को
विकसित करने की कोशिश कर रहा था जिन पर उनका ज़्यादा से ज़्यादा नियंत्रण हो।
यह अभी तक के ब्रेनवॉश के किए गए प्रयोगों के खुलासों में सबसे क़रीबी है।
सीआईए को दिमाग़ी नियंत्रण का विचार अद्भुत लगता था
और कुछ लोगों का मानना है कि रॉबर्ट केनेडी की हत्या में इसकी भूमिका था।
सिरहन का कहना है कि उसे
हत्या की रात को होटल में होना याद है।
उसे एक ख़ूबसूरत लड़की के लिए कॉफ़ी डालना याद है
और फिर उसे कुछ याद नहीं।
सिरहन को फिर एक आइनों से भरी गुफ़ा में जाना याद है
और उन आइनों से उसे नशा सा हो गया था।
बचाव पक्ष का मानना है कि उन्होंने उसे एक कृत्रिम निद्रावस्था जैसे रूप में डाल दिया था।
सिरहन को याद है कि उसकी पहली प्रतिक्रिया केनेडी से हाथ मिलाना थी,
लेकिन जब भीड़ उसकी तरफ़ भागते हुए आई, उसने बंदूक निकाल ली।
लेनन को गोली मारने के तुरंत बाद चैपमैन का अजीब बर्ताव
प्रमुख डिटेक्टिव रॉन हॉफ़मैन के लिए मुख्य चिंता का विषय है।
क्या वह अकेला था?
क्या कोई गुप्त रूप से उसके साथ काम कर रहा था?
क्या वह एक साज़िश थी?
ये सभी सवाल मेरे और बाकी सभी के दिमाग़ में आने लगे थे।
हमने एक टीम को हवाई भेजा
जो उसके उस समय के दोस्तों और रिश्तेदारों से पूछताछ करने वाली थी।
हमने उसके परिवार से बात की।
हमने हर उस शख़्स से बात की जो उसे जानता था और जिसे हम ढूँढ सकते थे।
वह ज़्यादातर समय शांत रहता था और वह एक बहुत अच्छा कर्मी था।
मृदुभाषी, शांत, बुद्धिमान युवक।
वह... बहुत बुद्धिमान। बहुत शांत।
कई तरीकों से, चैपमैन की ज़िंदगी एक पहेली बनी हुई है।
उसके दोस्त अब भी पहेली के उन टुकड़ों को जोड़ने की कोशिश कर रहे हैं,
अब भी सोच रहे हैं,
"क्या वह मार्क चैपमैन जिसे वे पिछले कई सालों से जानते हैं
वाक़ई में वही आदमी है जिस पर अब जॉन लेनन की हत्या का आरोप लगा है?
चैपमैन एक पहेली बना रहता है
और दुनिया भर के मीडिया वाले भी उसे जानने के लिए पुलिस जितने ही उत्सुक हैं।
ज़्यादा खुलासे की उम्मीद में, वे जल्द ही उसके सबसे क़रीबी शख़्स का पता लगा लेते हैं।
आज दोपहर को
चैपमैन के 21वीं मंज़िल के फ़्लैट पर एक गार्ड को तैनात किया गया।
बताया गया है कि चैपमैन की पत्नी, पूर्व ग्लोरिया आबे
अपनी किसी सहेली के साथ अंदर है,
पत्रकारों से बात करने से इनकार कर रही है।
हम आज सुबह सात बजे गार्ड के आने से पहले
दरवाज़े के पास गए थे और हमें रोने की आवाज़ें सुनाई दीं।
मीडिया से वह घबरा गई थी।
उसे क़ानूनी मदद चाहिए थी और उसने मुझे फ़ोन किया।
तो, मुझे लगा कि सबसे असरदार तरीका था कि सभी प्रेस वालों को एक साथ बुला लिया जाए...
ब्रुक हार्ट वकील
...उन्हें जितने चाहे उतने सवाल पूछने दिए जाएँ और इसे ख़त्म किया जाए।
बीटल्स प्रशंसक होने के नाते,
मुझे जॉन लेनन की मौत का दुख है और उनकी पत्नी योको और उनके बेटे शॉन के लिए
मैं बहुत उदास हूँ।
मैं बस यह कहना चाहती हूँ कि मुझे वाक़ई बहुत अफ़सोस है
कि योको ओनो और उनके परिवार के साथ ऐसा हुआ और उनके पति को मरना पड़ा।
जब मैंने उसे कहते सुना, पता है,
"यह बहुत शर्म की बात है कि उन्हें मरना पड़ा,"
मुझे पक्का नहीं पता था कि ग्लोरिया ने ग़लत शब्द चुने थे या क्या था।
क्योंकि अगर चैपमैन ने जाकर उसे मारा नहीं होता तो उसे मरना नहीं पड़ता।
मुझे नहीं लगता कि वह बयान ऐसे किसी भी पूर्वज्ञान के बारे में बात करता है
कि वह मरने जा रहा था।
मुझे नहीं लगता कि उस समय तक उसने इस वास्तविकता को स्वीकारा था
कि उसके पति ने उसकी हत्या कर दी थी।
ग्लोरिया ने इस यात्रा में कुछ भी नहीं किया
या किसी भी तरह से भाग नहीं लिया, जिसमें उसने जानबूझकर
मार्क के कार्यों को किसी भी तरह का समर्थन दिया हो।
उसने उस सीधी, तथ्य-आधारित बात से ज़्यादा
कुछ नहीं कहा।
मुझे उससे ज़्यादा भावनाओं को व्यक्त करने की उम्मीद थी।
शायद वह ऐसी ही है।
मैं एक ईसाई हूँ और मेरा मानना है कि क्षमा सबसे बड़ी चीज़ों में से एक है।
मैंने हमेशा महसूस किया है कि मैं एक बहुत ही क्षमाशील व्यक्ति हूँ।
ग्लोरिया प्रेस के सवालों का जवाब देती है,
लेकिन चैपमैन के साथ उसके रिश्ते के कुछ ऐसे पहलू हैं जिनका खुलासा नहीं किया गया है।
उसने मुझे बताया था कि उनकी शादी के बाद, चैपमैन को
शराब की लत लग गई थी और उसने ग्लोरिया को कई बार मारा भी था।
और फिर जानते हैं, उसके बाल बिखर जाते थे और पागल सा लगता था।
और इसके कारण उसे चैपमैन की मानसिक हालत पर संदेह था।
यहाँ न्यूयॉर्क में, मनोचिकित्सक डॉ. नाओमी गोल्डस्टीन
चैपमैन की मुक़दमे में जाने की योग्यता को लेकर एक नतीजे पर पहुँच गई हैं।
मुक़दमे में जाने की योग्यता को उसके खिलाफ़ लगे आरोपों को समझने
और अपने बचाव में सहयोग करने की क्षमता के रूप में परिभाषित किया गया है।
वह ज़रा भी पागल नहीं था।
मतिभ्रम या भ्रम का कोई सबूत नहीं था।
अंतिम मूल्यांकन : मुक़दमे में जाने के लिए स्वस्थ।
जगह दीजिए, दोस्तों। चलिए, दोस्तों। जगह दीजिए। चलिए।
मुक़दमा सिर पर है और चैपमैन विरोधी भावना
जनता के मूड को दुख से क्रोध में बदल देती है।
वकील को जान से मारने की धमकी!
मिस्टर ऐ़डलरबर्ग, क्या आप बता सकते हैं कि आपने इस्तीफ़ा क्यों दिया?
उसका ख़ुद का वकील भी यह संभाल नहीं पाता है।
पागलों के फ़ोन कॉल, सच जानने वाले जिज्ञासु।
सारा दिन मुझे फ़ोन आते थे।
मुझे लगा कि मैं वाक़ई में उन परिस्थितियों में
अपनी क्षमता के अनुसार इस बंदे का प्रतिनिधित्व नहीं कर सकता।
पीछे हटो। पीछे हटो।
मनोचिकित्सीय अस्पताल
हमें यह धारणा बनानी पड़ी कि कई सारे लोग
उस पर हमला करने को आतुर होंगे
क्योंकि हमारे पास एक ऐसा शख़्स था जिसने अभी-अभी एक बीटल को गोली मारी थी।
तो हमें हमारे सिस्टम में सबसे सुरक्षित जगह ढूँढनी थी
और रातों-रात यह तय किया गया कि वह जगह
राइकर्स आइलैंड का अस्पताल था।
मौत की धमकियों की बाढ़ आने के बाद
मार्क डेविड चैपमैन को कल बेलव्यू अस्पताल से ले जाया गया।
राइकर्स आइलैंड जेल ईस्ट रिवर में है,
जहाँ केवल पुल द्वारा पहुँचा जा सकता है
और यह न्यूयॉर्क शहर में होने के कारण काफ़ी दूरस्थ है।
चैपमैन जैसे किसी के लिए ऐसी अलग-थलग जगह एकदम सही थी।
बढ़ती धमकियों के बीच,
एक युवा और अनुभवहीन बचाव पक्ष वकील सुर्खियों में कदम रखता है।
सैंतीस वर्षीय जोनाथन मार्क्स ने कहा
कि आज सुबह उनके पास फ़ोन आया और उनसे पूछा गया कि क्या वह इस केस को लेंगे।
उन्होंने कहा कि उनके पास इसे न लेने का कोई कारण नहीं था।
यह बात कि काफ़ी सारे लोग मिस्टर चैपमैन से गुस्सा हैं...
कि आप उनका प्रतिनिधित्व कर रहे हैं...
आप इस बारे में क्या महसूस करते हैं?
ख़ैर, मैं यह नहीं सोचता कि कोई भी शख़्स जो मिस्टर चैपमैन से गुस्सा है,
वह मुझे पर गुस्सा निकालना चाहेगा।
मैं तो महज़ एक वकील हूँ जो मुवक्किल का प्रतिनिधित्व कर रहा है।
मामले के बढ़ते पैमाने को देखते हुए,
मार्क्स एक जूनियर वकील डेविड सग्स को काम पर रख लेता है।
मेरी राय में तब भी और अब भी,
एक वकील के लिए एक बदनाम आपराधिक मुवक्किल का...
डेविड सग्स चैपमैन की क़ानूनी टीम का सदस्य
...बचाव करने से बड़ा नैतिक काम कोई नहीं है।
पर इसमें कोई संदेह नहीं कि, पता है, आपको दबाव महसूस हो रहा था।
मैंने पहले भी कई हाई-प्रोफ़ाइल मामलों पर काम किया था।
लेकिन पता चला कि उस मामले पर काम करना
मेरे किसी भी मामले से बहुत ज़्यादा बड़ा था।
मुक़दमे की तैयारी करने के लिए,
चैपमैन का बचाव पक्ष उससे जेल में मिलना शुरू कर देता है।
आज रविवार है
और मैं मार्क चैपमैन से मिलने
राइकर्स आइलैंड आया हूँ।
वे लोग अब उसके साथ हुई हर बातचीत को रिकॉर्ड करते हैं।
मैं आपका प्रतिनिधित्व करके
वाक़ई बहुत ख़ुश हूँ।
ये सभी बातचीत सार्वजनिक रूप से पहले कभी नहीं सुनी गई हैं।
क्या आप वादा करते हैं...
मैं यह बस एक बार पूछूँगा और फिर कभी नहीं पूछूँगा।
आप अंत तक मेरे साथ रहेंगे?
मैं वादा करता हूँ।
और आप यह जितनी बार चाहें उतनी बार पूछ सकते हैं।
वह अजीब था क्योंकि वह कभी-कभी बात करते हुए
सामान्य प्रतीत होता था।
और फिर व्हैम!
अगले ही पल उसके मुँह से कुछ ऐसा निकल जाता था
जिसकी आप उम्मीद भी नहीं करते थे,
पता है, फिर आपको एहसास होता है, "अरे, हाँ, यह पागल है।"
तो, मुझे बताइए क्या हुआ था।
ख़ैर, यह अजीब विचार है।
मुझे लगा कि अगर मैं किसी की हत्या करूँगा तो मैं किसी और में बदल जाऊँगा।
आपको क्या लगा कि आप किसमें बदल जाएँगे?
आप "द कैचर इन द राय" किताब जानते हैं?
- हाँ। हाँ। - मेरे पास वह किताब थी, जानते हैं?
मुझे लगा कि मैं उस किताब के किरदार में बदल जाऊँगा।
अब, मुझे एहसास हुआ है कि...
आपने क्या सोचा किस किरदार में बदल जाएँगे?
होल्डन कॉफ़ील्ड।
उसने वाक़ई सोचा कि वह "द कैचर इन द राय" किताब के किरदार
होल्डन कॉफ़ील्ड में बदलने वाला था।
वह, पता है, एक मोटे,
जवान आदमी से एक लंबे, पतले युवा में बदल जाएगा।
वह तार्किक नहीं था।
यह "अपराधी कौन" वाला मामला नहीं था। साफ़ था कि लेनन को उसी ने गोली मारी थी।
उसने भागने की कोई कोशिश नहीं की थी।
सवाल यह होने वाला था,
"हत्या करते समय उसकी मानसिक स्थिति क्या थी?"
पता है, हमारा इरादा जूरी को यह साबित करना था कि यह आदमी वास्तव में,
पागल था और इसके परिणामस्वरूप, उसे मनोवैज्ञानिक देखभाल की...
ज़रूरत थी, पता है,
न कि जेल में सज़ा काटने की।
हालाँकि, अभियोजन पक्ष चैपमैन के पागलपन बचाव को स्वीकार नहीं करता है।
अब, अगर कोई इतनी गंभीर मानसिक बीमारी से पीड़ित हो...
किम हॉग्रेफ़ सरकारी वकील
...कि वह बंदूक उठाए और उसे केला समझ ले,
तो वह पागलपन बचाव को स्थापित करने का एक तरीका हो सकता है।
लेकिन हमारी राय में, उसे किसी तरह की मानसिक बीमारी नहीं थी।
वह जानता था वह क्या कर रहा था, उसके पास बंदूक थी, उसने अपना मकसद पूरा करने के लिए इस्तेमाल की थी।
और वह जानता था कि वह जो कर रहा था वह ग़लत था
क्योंकि हत्या के बाद उसने पुलिस के आने का इंतज़ार किया था।
आपराधिक अदालतों की इमारत
और आपका मनोचिकित्सक कैसी जाँच करेगा?
- वे उसकी जाँच कब करेंगे? - क्या और क्यों।
और क्या जाँच करेंगे?
वे हत्या के समय उनकी मनःस्थिति की जाँच करेंगे।
चैपमैन के प्रमुख वकील, जोनाथन मार्क्स
अपनी टीम के सामने अब एक विवादास्पद मुलाक़ात का खुलासा करते हैं।
मैंने सबसे अच्छे को चुना है।
आप बता सकते हैं वह कौन है?
मिल्टन क्लाइन, एक, सम्मोहक है न?
मिल्टन क्लाइन एक नैदानिक मनोवैज्ञानिक हैं
और वह सम्मोहन को नैदानिक उपकरण के रूप में इस्तेमाल करते हैं।
उन्होंने सीआईए के
मन नियंत्रण कार्यक्रम के पूर्व सलाहकार, डॉ. मिल्टन क्लाइन को काम पर रखा है।
आप उन्हें अंधाधुंध हथियारों का उपयोग करने के लिए प्रशिक्षित कर सकते हैं।
मिल्टन क्लाइन मनोवैज्ञानिक और सीआईए के सलाहकार
आप उन्हें बहुत कम भावना या विचार के साथ, बिना किसी हिचकिचाहट के,
बिना किसी चिंता के लोगों को गोली मारने के लिए प्रशिक्षित कर सकते हैं।
मार्क, यह डॉ. मिल्टन क्लाइन हैं।
तुम कैसे हो, मार्क? तुमसे मिलकर अच्छा लगा।
अगर हत्या के पीछे कोई छुपे हुए पहलू हैं,
डॉ. क्लाइन उन्हें सम्मोहन के ज़रिए उजागर करने की उम्मीद करते हैं।
मार्क, मैं चाहता हूँ तुम यह करो
कि बस छत पर अपनी नज़रें टिकाए रखो।
बस धीरे-धीरे आँखें बंद करना शुरू करो।
अब पूरे शरीर को आराम करने दो,
सिर के शीर्ष से लेकर पैरों की उंगलियों के सिरों तक।
और ख़ुद को अंदर गहराई में शांत होते हुए महसूस करो।
गहराई में और गहराई में और गहराई में।
मैं इस समय बहुत अजीब अवस्था में हूँ।
मैं बहुत शांत महसूस कर रहा हूँ।
इसका ऐसा ही असर होता है, है न?
अगर कर सको, तो मेरे लिए उस दृश्य को देखने की कोशिश करो।
- मृत्यु का दृश्य? - हाँ।
ठीक है। मैं बैठा हुआ था और एक गाड़ी आकर रुकी।
और मैं जानता था कि वही थी, तो मैंने कहा, "यही वह पल है।"
वह दरवाज़ा खुला। योको बाहर निकली और मैंने अभिवादन में सिर हिलाया।
और फिर वह बाहर आया।
मैंने जॉन को जाते हुए देखा।
और फिर मैंने बाहर निकलकर फुटपाथ पर कदम रखा,
मैं लगभग छह फुट तक चला, पलटा और उसके सामने खड़ा हो गया,
अपनी जेब से बंदूक निकाली
और उस पर तानी
और बस गोली चला दी।
सारी पाँच गोलियाँ।
और फिर वे लोग मुझे पकड़ कर ले गए और तब मैंने कहा,
"मैं द कैचर इन द राय हूँ।"
तुम्हें याद है तुम कैसा महसूस कर रहे थे? बस वह एहसास।
बस ऐसा लगा था जैसे वह मैं नहीं था, पर वह मैं ही था।
मैंने उसे मारा था और मुझे उसे मारना याद है।
और तुम्हारे मन के किस हिस्से ने यह फ़ैसला लिया था?
मैं संघर्ष देख रहा हूँ।
मेरा एक हिस्सा नहीं मारना चाहता था, एक हिस्सा मारना चाहता था।
मुझे बस इतना याद है कि मेरे दिमाग़ में एक आवाज़ थी
जिसने उसके मेरे पास से गुज़रते समय कहा, "मार दो, मार दो, मार दो, मार दो।"
और मैंने मार दिया।
और अब हम दस मिनट का मौन रख कर प्रार्थना करेंगे,
योको ओनो के निवेदन पर,
- जॉन लेनन की आत्मा के लिए। - देवियों और सज्जनों...
सारे रेडियो बंद कर दीजिए।
कृपया किसी भी सामान की बिक्री बंद कर दीजिए।
शांत रहकर ध्यान लगाइए।
सब मिलकर प्रार्थना करें। धन्यवाद।
जबकि चैपमैन मुक़दमे की तैयारी कर रहा है,
हजारों लोग लेनन की प्रार्थना सभा में सेंट्रल पार्क में इकट्ठे होते हैं।
एक प्रतिभागी ने हाल की घटनाओं को विशेष रूप से बारीक़ी से देखा है।
उसका नाम जॉन हिंकली जूनियर है।
उसके पास भी "द कैचर इन द राय" की प्रति है।
और वह अमेरिका के राष्ट्रपति को गोली मारने वाला है।
अगली बार
मार्क चैपमैन ने पागलपन के कारण गोली चलाने के मामले में
निर्दोष होने की अपील की है।
भगवान ने उससे यह करने को कहा था।
वह दोषी है क्योंकि मैं इस पागलपन खंड या जो भी है, उसमें विश्वास नहीं करती।
वह मानसिक रूप से बीमार नहीं था।
उसका मकसद मशहूर होने का था।
जिस आदमी ने लेनन को गोली मारी
किसी भी अन्य परिस्थिति में,
उसे पागल मानकर उस पर मुक़दमा चलाया जाता।
उसने ग़लत आदमी पर गोली चलाई थी।
उप-शीर्षक अनुवादक : प्रसून